Aminodontīdi

Aminodontīdi jeb tā saucamie purva degunradži (Amynodontidae) ir izmirušu primitīvu degunradžu dzimta. Dzīvoja paleogēna periodā (eocēns, oligocēns) Eirāzijā un Ziemeļamerikā (izmira agrajā miocēnā). Apmetās purvos un upju krastos. Lai gan aminodontīdi pieskaitāmi pie degunradžiem, taču nekādu ragu uz purna tiem nebija. Pēc izmēriem un ķermeņa proporcijām līdzinājās nīlzirgiem. Tiem bija īsas masīvas kājas (priekškājas ar 4, pakaļkājas ar 3 pirkstiem), masīva galva, spēcīgi attīstīti ilkņi, reducēti priekšzobi un priekšējie dzerokļi. Barojās ar ūdensaugiem.

Degunradži
Nepārnadži